26/11/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 4 de novembro de 2014, da Xefatura Territorial da Coruña, pola que se somete a información pública a petición de autorización administrativa previa e declaración de utilidade pública (IN407A 2014/084)

Para os efectos previstos na Lei 24/2013, de 26 de decembro, do Sector Eléctrico (BOE n.º 310 do 27/12/2013), e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa previa e declaración de utilidade pública, en concreto, da instalación eléctrica que se describe: Núm. Expte.: IN 407A 2014/084-1 Solicitante: Industrial Barcalesa Domicilio social: Corneira – 15837 A Baña Denominación: Centro de seccionamento e manobra Fontecada. Situación: concello de Santa Comba. Centro de Seccionamento e Manobra “Fontecada” interior en edificio prefabricado de formigón de ipo monobloque, incluíndo 5 celas de media tensión: catro de entrada/saída de liñas motorizadas e unha cela de protección mediante fusibles para un trafo de 50 kVA, cuxo fin será o subministro aso servizos auxiliares do edificio, todas elas con illamento e corte en SF6. Liña subterránea de Alta Tensión de interconexión entre a liña aérea Corna-Espesedo no aopio existente do tipo HV-1000/13, e o C. S. “FONTECADA”, simple circuito, con condutores unipolare de aluminio e illamento seco tipo RHZ1-2OL 12/20kV 3x(1x240 Al), de 101 metros de lonxitude. Liña subterránea de Alta Tensión de interconexión entre o C. S. “FONTECADA” e a liña aérea Corna-Espesedo no aopio existente do tipo HV-1000/13, simple circuito, con condutores unipolare de aluminio e illamento seco tipo RHZ1-2OL 12/20kV 3x(1x240 Al), de 101 metros de lonxitude. Liña subterránea de Alta Tensión de interconexión entre o C. S. “FONTECADA” e a liña aérea Babión-Gandarela no aopio fin de liña existente do tipo HV-1600/13, simple circuito, con condutores unipolare de aluminio e illamento seco tipo RHZ1-2OL 12/20kV 3x(1x240 Al), de 83 metros de lonxitude. A relación concreta e individualizada dos bens e dereitos afectados que se considera de necesaria expropiación figuran no anexo que se insire xunto a esta resolución. A declaración de utilidade pública, segundo o artigo 56 da Lei 24/2013, do Sector Eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación para os efectos do artigo 52 da Lei de expropiación forzosa. Esta publicación faise igualmente para os efectos do artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares dos terreos propostos sexan descoñecidos, ignórese o lugar de notificación, ou ben, intentada a notificación, non se tería podido realizar, e deste xeito dirixir ao Ministerio Fiscal as dilixencias que se produzan sobre estes, de conformidade co artigo 5 da Lei do 16 de decembro de 1954 sobre expropiación forzosa. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, sita na rúa Vicente Ferrer, 2-2ª planta, 15071 A Coruña no prazo de vinte días, a partir da última publicación ou notificación individual. A Coruña, 4 de novembro de 2014 O xefe territorial Isidoro Martínez Arca Núm. Expte.: IN407A 2014/084-1 Proxecto: Centro de seccionamento e manobra Fontecada. Relación de propietarios, bens e dereitos afectados A servidume de paso subterráneo (4 metros de ancho) de enerxía eléctrica comprenderá: a) A ocupación do subsolo polos cables conductores á profundididade e coas demáis características que sinale a normativa técnica e urbanística aplicable. Para os efectos do expediente expropiatorio e sen prexuizo do disposto en canto a medidas e distancias de seguridade nos regulamentos técnicos na materia, a servidume subterránea comprende a franxa de terreo situada entre os dous conductores extremos da instalación. b) O establecemento dos dispositivos necesarios para o apoio ou fixación dos condutores. c) O dereito de paso ou acceso para atender o establecemento, vixilancia, conservación e reparación da liña eléctrica. d) A ocupación temporal de terreos ou outros bens, no seu caso, necesarios para os fins indicados no parágrafo c) anterior.